

**SILLAMÄE LINNAVOLIKOGU**

**OTSUS**

Sillamäe …. detsember 2022. a nr

**Haridus-, kultuuri- ja huviasutuste võrgu korrastamise tegevuskava**

Eesmärgiga luua Sillamäel õpilastele paremaid õppetingimusi ja õpetajatele paremaid töötingimusi, korrastada haridus-, kultuuri- ja huviasutuste võrk, arvestades demograafilisi muutusi, ning luua paremad eeldused eestikeelsele õppele üleminekuks, tehes tõhusamat koostööd ja kaasates selleks rohkem ressursse ning lähtudes:

* Sillamäe linna huvitegevus-, huviharidus- ja kultuuriasutuste võrgu korrastamise analüüsist, mille kohaselt tuleb Sillamäe haridus-, kultuuri- ja huviasutuste võrku optimeerida, et tagada demograafilisest muutusest tingitud ruumikasutus, ruumide efektiivsem kasutus, asutuste funktsioonide dubleerimise vältimine, asutuste koostöötõrgete likvideerimine, haldusteenustele kuluva ressursi efektiivne kasutamine, teenuste kvaliteedi parendamine ja kättesaadavuse säilitamine, personalile konkurentsivõimelise ja motiveeriva palgataseme tagamine, kaasaegne õpikeskkond ja hoonete ülalpidamiskulude vähendamine, samuti kutse- kui üldkeskhariduse kvaliteet ja kättesaadavus, valikuvõimaluste mitmekesisus ja säilimine, koostööd kutse- ja üldkeskhariduse vahel tagamaks õpilastele Sillamäel paindlikud valikuvõimalused ja piisavalt õppekohti ning eestikeelse hariduse tegevuskava eesmärkide täitmine;
* Haridus- ja teadusministri 10. oktoobri 2022. a ettepanekust (sisse tulnud 10.10.2022. a nr 10-3/2684-1) alustada läbirääkimisi Sillamäe Eesti Põhikooli ning Sillamäe Gümnaasiumi pidamise üleandmiseks riigile,

**linnavolikogu o t s u s t a b:**

1. Kinnitada Sillamäe haridus-, kultuuri- ja huviasutuste võrgu korrastamise tegevuskava:
   1. Sillamäe Gümnaasiumi pidamise üleandmine riigile:
      1. Sillamäe Gümnaasiumi pedagoogide, õpilaste ja vanemate informeerimine kooli pidamise üleandmise kavatsusest ning hoolekogu ja õpilasesinduse arvamuse küsimine (2023. aasta I kvartal);
      2. Sillamäe Gümnaasiumi pidamise üleandmise otsustamine (2023. aasta I kvartal);
      3. Sillamäe Gümnaasiumi pidamise üleandmisest Haridus- ja Teadusministeeriumi, kooli, vanemate, õpilaste ja õpilaste elukohajärgsete valla- või linnavalitsuste teavitamine;
      4. Sillamäe Gümnaasiumi pidamise üleandmiseks halduslepingu sõlmimine (2023. aasta I kvartal);
      5. Sillamäe Gümnaasiumi pidamise üleandmise otsusest Sillamäe Gümnaasiumi õpilaste, vanemate ja töötajate teavitamine (2023. aasta I ja II kvartal);
      6. Sillamäe Gümnaasiumi kasutuses olevas hoones paikneva IKT-vara ning sisustuse võõrandamislepingu sõlmimine (2023. aasta II kvartal);
      7. Sillamäe Gümnaasiumi varade inventuur (2023. aasta II ja III kvartal);
      8. Sillamäe Gümnaasiumi kasutuses olevate õppevahendite ning muude õppe ja kasvatustegevuse läbiviimiseks vajalike vahendite võõrandamislepingu sõlmimine, samuti Sillamäe Gümnaasiumi tegevust ja haldamist puudutavate lepingute, nõuete, koolide arhiivis säilitatavate likvideeritud ja liidetud koolide korrastatud dokumentatsiooni, infosüsteemide ligipääsude, kasutusõiguste ja andmete ning kõigi muude kooli puudutavate õiguste ja kohustuste ning nendega seotud dokumentide üleandmine (2023. aasta II ja III kvartal);
      9. Sillamäe Gümnaasiumi kolimine Sillamäel Tallinna mnt 13 hoonesse (2023. aasta III kvartal).
   2. Sillamäe Eesti Põhikooli pidamise üleandmine riigile:
      1. Sillamäe Eesti Põhikooli pedagoogide, õpilaste ja vanemate informeerimine Sillamäe Eesti Põhikooli pidamise üleandmise kavatsusest ning hoolekogu ja õpilasesinduse arvamuse küsimine (2023. aasta I kvartal);
      2. Sillamäe Eesti Põhikooli pidamise üleandmise otsustamine (2023. aasta I kvartal);
      3. Sillamäe Eesti Põhikooli pidamise üleandmisest Haridus- ja Teadusministeeriumi, kooli, vanemate, õpilaste ja õpilaste elukohajärgsete valla- või linnavalitsuste teavitamine;
      4. Sillamäe Eesti Põhikooli pidamise üleandmiseks halduslepingu sõlmimine (2023. aasta I kvartal);
      5. Sillamäe Eesti Põhikooli pidamise üleandmise otsusest kooli õpilaste, vanemate ja töötajate teavitamine (2023. aasta I ja II kvartal);
      6. Sillamäe Eesti Põhikooli tegevuseks vajaliku kinnistu või selle osa kasutuslepingu sõlmimine (2023. aasta II ja III kvartal);
      7. Sillamäe Eesti Põhikooli kasutuses olevas hoones paikneva IKT-vara ning sisustuse võõrandamislepingu sõlmimine (2023. aasta II kvartal);
      8. Sillamäe Eesti Põhikooli varade inventuur (2023. aasta II ja III kvartal);
      9. Sillamäe Eesti Põhikooli kasutuses olevate õppevahendite ning muude õppe ja kasvatustegevuse läbiviimiseks vajalike vahendite võõrandamislepingu sõlmimine, samuti kooli tegevust ja haldamist puudutavate lepingute, nõuete, infosüsteemide ligipääsude, kasutusõiguste ja andmete ning kõigi muude kooli puudutavate õiguste ja kohustuste ning nendega seotud dokumentide üleandmine (2023. aasta II ja III kvartal);
      10. Sillamäe Eesti Põhikooli kolimine Sillamäel Viru pst 26 hoonesse (2023. aasta III kvartal).
   3. Sillamäe linna pidamisel olevate põhikoolide ümberkorraldamine ja eestikeelsele õppele ülemineku tegevuskava:
      1. Sillamäe Vanalinna Kooli tegevuse üleviimine ajutisest tegevuskohast (2023. aasta jaanuar);
      2. Sillamäe Vanalinna Kooli ja Sillamäe Kannuka Kooli pedagoogide, õpilaste ja vanemate informeerimine koolide ümberkorraldamise kavatsusest ja eestikeelsele õppele ülemineku kavast ning hoolekogu ja õpilasesinduse arvamuse küsimine (2023. aasta I kvartal);
      3. koolide ümberkorraldamise otsus Sillamäe Kannuka Kooli liitmiseks Sillamäe Vanalinna Kooliga (2023. aasta I kvartal);
      4. koolide ümberkorraldamise otsusest Haridus- ja Teadusministeeriumi, koolide, vanemate, õpilaste ja õpilaste elukohajärgsete valla- või linnavalitsuste teavitamine (2023. aasa I kvartal);
      5. kooli uue põhimääruse kehtestamine (2023. aasta I kvartal);
      6. klassi komplektide arvu kinnitamine 2023/2024 õppeaastaks (2023. aasta I kvartal);
      7. eestikeelsele õppele ülemineku tegevuste kavandamisel võtta aluseks Haridus-ja Teadusministeeriumi poolt välja töötatud eestikeelsele õppele ülemineku tegevuskava ning muutunud põhikooli- ja gümnaasiumiseadus, kus on sätestatud, et kooli õppekeel on eesti keel. Tegevuskava järgi algab üleminek eestikeelsele õppele põhikoolides 2024/2025 õppeaastal, mil eesti keeles alustavad õpet 1. ja 4. klassid. Igal järgneval õppeaastal lisanduvad uued 1. ja 4. klassid;
      8. eestikeelsele haridusele ülemineku Sillamäe linna kava (2023­­/2024-2029/2030 õppeaastateks) koostamine koostöös põhikoolidega (2023. aasta I ja II kvartal);
      9. jätkata 2022. aasta IV kvartalis alustatud ettevalmistavate tegevustega sujuvaks üleminekuks eestikeelsele õppele ja luua 2023/2024 õppeaastaks kooli tulevatele esimeste klasside õpilastele võimalus õppida varajase keelekümblusmudeli alusel või klassis, kus 40-60 % õpet toimub eesti keeles;
      10. riik on haridustöötajate kvalifikatsiooninõuet on täiendatud eesti keele oskuse nõudega, mille järgi peavad juhid ja õpetaja oskama eesti keelt C1-tasemel. Õppeasutuste juhid peavad C1 tasemele vastama 2023. aasta 1. augustist. Õpetajatele ja tugispetsialistidele rakendatakse eesti keele oskuse nõuet kvalifikatsiooninõudena 1. augustist 2024. aastast;
      11. põhikoolide pedagoogide kvalifikatsiooni, keeletaseme ja koolitusvajaduse-ja valmiduse kaardistamine hiljemalt jaanuaris 2023. a;
      12. koostöös INSA, HTM ja Keeleametiga ning teiste partneritega soovijatele keeletaseme koolituste pakkumine 2023.a I kvartalist alates.
   4. Sillamäe koolieelsete lasteasutuste ümberkorraldamine:
      1. Sillamäe Lasteaias Rukkilill kolme rühmaruumi remont (2023. aasta I ja II kvartal);
      2. Sillamäe Lasteaia Pääsupesa tegevuse üleviimine V. Majakovski tn 8 aadressile (2023 II ja III kvartal);
      3. Sillamäe lasteaedade Jaaniussike, Pääsupesa ja Rukkilill pedagoogide ja vanemate informeerimine lasteaedade ümberkorraldamise kavatsusest ja eestikeelsele õppele ülemineku kavast ning hoolekogu arvamuse küsimine (2023. aasta I kvartal);
      4. Sillamäe lasteaedade ümberkorraldamise otsus lasteaedade Rukkilill, Jaaniussike ja Pääsupesa liitmiseks (2023 I kvartal);
      5. lasteaedade põhimääruse uuendamine (2023. aasta I kvartal);
      6. lasteaia Päikseke kahe rühmaruumi remont (2024. aasta I ja II kvartal);
      7. eestikeelsele õppele ülemineku tegevuste kavandamisel võtta aluseks Haridus- ja Teadusministeeriumi poolt välja töötatud eestikeelsele õppele ülemineku tegevuskava ning muutunud koolieelse lasteasutuse seadus, kus on sätestatud, et koolieelse lasteasutuse õppekeel on eesti keel. Lasteaedade üleminek eestikeelsele õppele toimub 2024/2025. aastal, kavandada koostöös lasteaedadega tegevused ( 2023 I ja II kvartal);
      8. lasteaedade pedagoogide kvalifikatsiooni, keeletaseme ja koolitusvajaduse-ja valmiduse kaardistamine hiljemalt jaanuaris 2023. a;
      9. koostöös INSA, HTM ja Keeleametiga ning teiste partneritega soovijatele keeletaseme koolituste pakkumine 2023.a I kvartalist alates.
   5. Sillamäe huvi- ja kultuuriasutuste ümberkorraldamine:
      1. V. Tškalovi tn 25 hoones tegutsevatele kollektiividele uute ruumide leidmine aadressidel V. Tškalovi 21, V. Majakovski 7 ja Geoloogia 13 (2023. aasta I kvartal);
      2. Sillamäe raamatukogu filiaali tegevuse korraldamise ettepanekud (2023. aasta I kvartal);
      3. kultuuri- ja huvitegevuse asutuste esindajatega kohtumised ja nende arvamuse küsimine ümberkorraldamise osas (2023. I kvartal);
      4. kultuuri- ja huvitegevuse asutuste ümberkorraldamise otsus Sillamäe Kultuurikeskuse, Sillamäe Muuseumi, Sillamäe Huvi- ja Noortekeskuse Ulei ja Sillamäe Muusikakooli ühendamiseks (2023. aasta I kvartal);
      5. ümberkorraldamise otsusest teavitamine (2023 I kvartal);
      6. Sillamäe huvi- ja kultuuriasutuste põhimääruste muutmine (2023. aasta I ja II kvartal);
      7. Sillamäe huvi- ja kultuuriasutuste töötajate koosseisude ja struktuuri kinnitamine (2023. aasta I ja II kvartal);
      8. V. Tškalovi 21 hoone üleandmine ühtseks administreerimiseks ja selles kogukonnakeskuse teenuste osutamine: huviringid, päevakeskus, mittetulundusühingute tegevus jm (2023. aasta II ja III kvartal).

Valeri Abramovitš

volikogu esimees

|  |  |
| --- | --- |
| Eelnõu esitaja: | Sillamäe Linnavalitsus, 16.12.2022. a protokoll nr 53 |
| Eelnõu koostaja ja ettekandja: | linnapea Tõnis Kalberg |
| Kooskõlastused: | haridus- ja kultuuriosakonna juhataja Anneli Rants  õigusnõunik Deniss Iškin |
|  |  |
| Vastuvõetud otsus saata: | Linnakantselei |